Maia Sandu: 'Democrația în Republica Moldova este contestată de grupuri corupte și de actori străini'
În Republica Moldova, democrația este contestată atât de grupuri corupte, cât și de actori străini care încearcă să exploateze orice vulnerabilitate din sistemele noastre pentru a promova agende autoritare, imperialiste și beligerante, a declarat miercuri președinta Maia Sandu în deschiderea celui de-al XIX-lea Congres al Conferinței Curților Constituționale Europene, ce se desfășoară la Chișinău.